stanford-oval/wikipedia huggingface dataset:
כ"ו בכסלו
נפטרו

ד'תתקנ"ח – רבי אברהם בן דוד מפושקירה – המכונה ראב"ד השלישי, בעל ההשגות על משנה תורה לרמב"ם ועל הרי"ף
ה'תק"ב – רבי משה ברודא, רב וראש ישיבה אשכנזי, רבן של הנאו, במברג וורמייזא. (נולד בה'תל"ו)
ה'תרפ"ג – אליעזר בן-יהודה, עיתונאי ומחיה השפה העברית
ה'תשט"ו – מקס בינט, איש הקשר של החוליה מהעסק הביש, התאבד בכלא המצרי
ה'תשכ"ג – הרב משולם ראטה, רב, דיין ופוסק הלכה, מחבר הספר "קול מבשר".
כ"ה בכסלו – כ"ז בכסלו
כסלו
שחזור תל עמל, חומה ומגדל
הרב משולם ראטה
יוסף יריב

| --- | --- |
יוסק'ה יריב (מימין) יחד עם חיים גורי (במרכז) ועוזי נרקיס
יוסק'ה יריב (מימין) יחד עם חיים גורי (במרכז) ועוזי נרקיס
 לידה:  5 בדצמבר 1923 חיפה, פלשתינה (א"י) 
 פטירה:  17 בדצמבר 1998 (בגיל 75) תל אביב-יפו, ישראל 
 מקום קבורה:  הר המנוחות 
 מדינה:  ישראל 
 כינוי:  יוסק'ה
 השתייכות:   ההגנה  פלמ"ח  צבא הגנה לישראל  המוסד למודיעין ולתפקידים מיוחדים
 תקופת הפעילות:  1941–1963 (כ־22 שנים)
 דרגה:    אלוף-משנה
 תפקידים בשירות
 מפקד הפלי"ם  מפקד פלוגה בגדוד הפשיטה בחטיבת הנגב  מפקד גדוד השמיני בחטיבת הנגב  מפקד יחידה 188 באמ"ן  מפקד יחידת קיסריה
 פעולות ומבצעים
 פריצת מחנה עתלית  הפעולה השנייה לפיצוץ תחנת הרדאר על הכרמל   מלחמת העצמאות
 
יוסף (יוסק'ה) יריב (ריבקינד; 5 בדצמבר 1923 - 17 בדצמבר 1998) היה מפקד בפלמ"ח ובפלי"ם, מראשי קהילת המודיעין הישראלית.
ביוגרפיה

יריב נולד בחיפה לבתיה ויצחק ריבקינד בני העלייה השלישית. הוא גדל והתחנך במושב תל עדשים ובכפר סבא. בגיל עשר עבר למושב גני עם, ובגיל 11 הצטרף לארגון ההגנה. בשנת 1941 היה מראשוני המתגייסים לפלמ"ח ועבר הכשרה כלוחם וכמפקד כיתה. לאחר מכן עבר קורס מפקדי מחלקות ושימש כמפקד מחלקה ביגור.
בין היתר השתתף ב-1945 בפריצת מחנה עתלית כסגנו של מפקד אחת ממחלקות הפריצה, יצחק רבין. בהמשך פיקד על הפעולה השנייה לפיצוץ תחנת הרדאר על הכרמל בשנת 1946. לאחר מכן שימש כמפקד הקורס השני של הפלי"ם וכמפקדה השני של פלוגת הפל"ים. בתפקידו הבא נשלח למילאנו ועסק בהבאת ספינות נשק לישראל במלחמת העצמאות ובפעילות המוסד לעלייה ב'.
יריב היה מעורב בארגון אוניית הנשק "נורה" אשר הפליגה מוונציה אל נמל שיבניק היוגוסלבי ושם הועמס עליה הנשק שנרכש, היא הוסוותה כנושאת תפוחי אדמה ובצל. היה זה משלוח הנשק הגדול הראשון במלחמת העצמאות, שהגיע לארץ ישראל ב-1 באפריל 1948 ערב מבצע נחשון. האנייה כללה 4,500 רובי "מאוזר", 200 מקלעים מסוג מ.ג. 34 ו-5 מיליון כדורים 7.92 מ"מ. מטען נשק זה איפשר לצייד את שלושת גדודי מבצע נחשון במלוא הנשק האישי שהיה דרוש להם, והוא איפשר את פריצת הדרך לירושלים. חלק מנשק זה ניתן לכוחות הפלמ"ח וההגנה שהדפו את המתקפה על משמר העמק והדפו את כוחותיו של קאוקג'י. במלחמת העצמאות לחם כמפקד פלוגה בגדוד התשיעי, גדוד הפשיטה של חטיבת הנגב כסגן מפקד הגדוד השביעי וכמפקד הגדוד השמיני בחטיבת הנגב.
לאחר המלחמה שימש יריב כמתאם בין תע"ש למשרד הביטחון. בשנת 1952 השתחרר מצה"ל. בשנת 1955, בעקבות פרשת העסק הביש נקרא על ידי יוסי הראל לשוב לצה"ל ולשרת כסגנו ביחידה 131, היחידה המבצעית של אגף המודיעין. לאחר פרישתו של הראל מונה למפקד היחידה, שנשאה אז את השם יחידה 188. בשנת 1963 עברה היחידה בפיקוד יריב, שהיה בעת ההיא בדרגת אל"ם, למוסד היא אוחדה עם יחידת "מפרץ", יחידת המבצעים המיוחדים, תחת השם יחידת קיסריה. בין היתר עסק יריב בהפעלת סוכן המוסד אלי כהן. כן פיקד יריב על ההתנקשות בהרברטס צוקורס. בשנת 1967 עבר בשליחות המוסד לפריז ושימש כנציג ראש המוסד באירופה. לאחר מכן עסק בהקמת שתי יחידות חשאיות במוסד. בשנת 1972 פרש מן המוסד.
יריב נישא לזהבה ביין, ילידת תל אביב, ב-26 באוקטובר 1948. לשניים נולדה הבת, ליהי. בשנים 1952-1961 התגורר בנוף ים, סמוך להרצליה. בהמשך, התגורר בתל אביב עד פטירתו בכ"ח בכסלו תשנ"ט (1998). נקבר בהר המנוחות בירושלים.
ב-2023 הוקרן בערוץ 8 הסרט "דע את היריב" בהפקתו ובימויו של ירין קימור, על דמותו של יוסף יריב.
לקריאה נוספת

מרדכי נאור, "עמוד האש על הכרמל: מבצעי הפלמ"ח נגד תחנות הרדאר הבריטיות בשנים 1946-1947", הוצאת משרד הביטחון, 2006.
הערות שוליים

↑  קרני עם-עד, איפה היית ב-10 באוקטובר 1945?, "הקיבוץ",‏ 04.03.2004.
↑  סיפורו של יוס'קה יריב (ריבקינד) ז"ל, מתוך אתר ההעפלה והרכש.
↑  הגדוד התשיעי – "הפשיטה" (חטיבת הנגב), מתוך אתר הפלמ"ח.
↑  אמיר אורן, המגילות הגנוזות של המודיעין, באתר הארץ, 4 בפברואר 2014.
↑  יוסי מלמן, עזה: מבצע הפינוי הראשון, באתר הארץ, 16 באוגוסט 2005.
↑  יוסי מלמן ודן רביב, "מלחמות הצללים: המוסד וקהילת המודיעין", הוצאת ידיעות ספרים, 2012, עמוד 127.
↑  יוסף ארגמן, מאחורי הצללים, במחנה, ‏ 03.11.2010.
↑  מיקה אדלר, עדיין מאותו הכפר, באתר ישראל היום, 16 באפריל 2010.
↑  יוסף יריב באתר GRAVEZ
יוסף יריב (שמאל) עם אליהו סחרוב (ימין), 1948-1950
מימון ישיר

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  מישק
 תקופת הפעילות:  2006–הווה (כ־19 שנים)
 חברת אם:  "צור שמיר אחזקות" (בשיעור של 44%) והציבור (בשיעור של 56%).
 מיקום המטה:  פתח תקווה 
 משרד ראשי:  פתח תקווה
 ענפי תעשייה:  מימון, אשראי צרכני חוץ בנקאי
 מוצרים עיקריים:  מימון לרכב, הלוואות, אשראי חוץ בנקאי
 שווי שוק:  1.84 מיליארד ש"ח (20 בפברואר 2025)
 הכנסות:  949 מיליון ש"ח (2023)
 רווח תפעולי:  211 מיליון ש"ח (2023)
 רווח:  133 מיליון ש"ח (2023)
 הון עצמי:  1.27 מיליארד ש"ח (2023)
 סך המאזן:  7.83 מיליארד ש"ח (2023)
 יו"ר:  דורון שנידמן
 מנכ"ל:  ערן גולן
 עובדים:  830 - נכון ליום 02.03.23
  
 https://www.5555.co.il/
 
מימון ישיר מקבוצת ישיר (2006) בע"מ היא חברת אשראי חוץ בנקאי. החברה מציעה פתרונות מימון לתחום הרכב ולתחום המשכנתאות באמצעות חברת הבת - מימון ישיר משכנתאות. החל מאוגוסט 2020 החברה היא חברה ציבורית. החברה נמצאת בשליטת צור שמיר אחזקות בשיעור של 44.08%. בין בעלי המניות נמנים גם גופים מוסדיים.
היסטוריה

חברת "מימון ישיר" הוקמה בשנת 2006 תחת קבוצת החברות "צור שמיר" בבעלות מוקי ודורון שנידמן. היא חברה אחות לחברת הביטוח איי. די. איי, בעלת המותגים "ביטוח ישיר" ו־ "ביטוח 9 מיליון".
החל מינואר 2024 מנכ"ל החברה הוא ערן גולן. גולן הצטרף לצוות הניהולי הבכיר במימון ישיר בשנת 2017, בתור סמנכ"ל פיתוח עסקי ואשראי, לאחר מכן מונה למשנה למנכ"ל ולמנכ"ל חברת הבת 'מימון ישיר נדל"ן ומשכנתאות'. מנכ"ל החברה מיום הקמתה במשך 18 שנה היה ערן וולף.
בשנת 2019 רכשה החברה את הסטארט־אפ CARWIZ שייעודו הקמת זירת מסחר מעודכנת ונגישה ללקוחות הנמצאים בתהליך רכישת רכב על ידי הצגת נתונים על מלאי זמין של סוכנויות רכב שונות, מידע אובייקטיבי על דגמים והשוואות מחירים.
באוגוסט 2020 ניגשה מימון ישיר להנפקה לציבור בשוק ההון לפי שווי מוערך של 940 מיליון שקל.
בנובמבר 2021 רכשה החברה 80% ממגזין הרכב "אוטו", פורטל התוכן לרכב המוביל בישראל.
פעילות החברה

מימון ישיר פועלת בתחום האשראי לרכב ומציעה סוגי הלוואות לרכישת רכב: מאדם פרטי וכן באופן דיגיטלי (All The Way) דרך אתר החברה. בנוסף מציעה החברה שירות מאצ'ינג - שירות מציאת רכב שמסייע באיתור רכבי יד שנייה מסוכנויות ומגרשים אשר מימון ישיר עובדת איתם בשיתוף פעולה, ללא עלות, ללא מחויבות ואינו מותנה בלקיחת הלוואה. אם כי יש סוכנויות שהחברה לא מספקת מימון למי שקונה דרכן.
עוד מציעה מימון ישיר הלוואות באמצעות אתר CarWiz, לוח רכב המקשר בין סוכנויות רכב לקונים באמצעות מנוע חיפוש חכם. עוד החברה מעניקה לשותפים העסקיים שלה המונים כ-1,300 סוכנויות רחב ברחבי הארץ מעטפת שירותים באמצעות פעילות סיטונאית דרך אתר "CarStock" דרכו החברה מוכרת מכוניות לסוכנויות הרכב; אתר Carland – פלטפורמה לניהול סוכנויות הרכב ומערכת אינטרג'ק – ממשק דיגיטלי המיועד לבעלי סוכנויות הרכב עבור הלקוחות והמאפשר קבלת הלוואה בתוך סוכנות הרכב עצמה.
מימון ישיר משכנתאות

למימון ישיר פעילות בתחום הלוואות מגובות נדל"ן משכנתאות תחת השם מימון ישיר משכנתאות.
החברה החלה את פעילותה בשנת 2022, ומהווה חברת בת של מימון ישיר. החברה מאפשרת ללקוחותיה לקבל משכנתא לרכישת נכס והלוואות לכל מטרה בשעבוד נכס קיים.
הערות שוליים

1 2 3 4 5  מימון ישיר: נתונים כספיים באתר מאי"ה.
↑  דוח מיידי על מצבת החזקות בעלי עניין ונושאי משרה בכירה, באתר מגנא
↑  רפאלה גויכמן, מימון ישיר רוכשת את השליטה במגזין "אוטו" ב-20 מיליון שקל, באתר TheMarker‏, 28 בנובמבר 2021
תקן ביקורת

תקן ביקורת הוא קובץ כללים המשמש בסיס לעבודתם של רואי החשבון. כל תקן מורכב מרשימת הנחיות המנוסחים על ידי מוסד שייועד לכך בהוראת המדינה. מוסד זה לעיתים כפוף למשרד המשפטים או פועל על בסיס התנדבותי. מטרתם של תקני הביקורת להנחות את רואי החשבון כיצד עליהם לבצע ביקורת.
בישראל, כונו בעבר תקני ביקורת בשם "גילוי דעת" והם מנוסחים ויוצאים לאור על ידי לשכת רואי חשבון בישראל. כל תקן עוסק בנושא אחר, כך למשל תקן ביקורת 570 עוסק בעסק חי, אשר מנחה את רואה החשבון המבקר כיצד עליו להתייחס להנחת העסק החי כבסיס להכנת הדוחות הכספיים.
לשכת רואי החשבון לרוב מתרגמת את תקני הביקורת הבינלאומיים (ISA) בשינויים מסוימים, ואיננה מפתחת תקני ביקורת עצמאיים. במקרים מסוימים מאמצת הלשכה תקנים ממקורות אחרים כמו הגוף המפקח על רואי החשבון בארצות הברית (PCAOB).
רשימת תקני ביקורת

בשנת 2020 נעשתה קודיפיקציה של התקנים, כאשר מספרם וסידורם שונה. רשימה חלקית של תקנים לעיל –
תקן ביקורת 1 – תדריך בדבר בקרת איכות במשרדי רואי חשבון (החליף את תקן מספר 67).
תקן ביקורת 200 – מטרות ראשיות של רואה החשבון המבקר ועריכת ביקורת בהתאם לתקני ביקורת מקובלים בישראל (החליף את תקנים 110 ו-117).
תקן ביקורת 210 – מכתב התקשרות לביצוע ביקורת של דוחות כספיים (החליף את תקנים 91 ו-122).
תקן ביקורת 220 – עוסק בחובותיו הספציפיות של רואה החשבון המבקר בקשר לנוהלי בקרת איכות על ביקורת של דוחות כספיים.
תקן ביקורת 230 – תיעוד ביקורת (החליף את תקן 101).
תקן ביקורת 250 – עוסק בהוראות חוק ורגולציה במסגרת ביקורת של דוחות כספיים.
תקן ביקורת 300 – תכנון הביקורת.
תקן ביקורת 315 – הבנה של הגוף המבוקר וסביבתו, והערכת הסיכונים המתייחסים להצגה מוטעית מהותית.
תקן ביקורת 320 – עוסק בנושא של הגדרת ויישום מהותיות בביקורת דוחות כספיים.
תקן ביקורת 330 – התקן קובע כי על רואה החשבון המבקר לתכנן וליישם נוהלי ביקורת התואמים את הסיכון שהוא מצא אצל הגוף המבוקר.
תקן ביקורת 402 – קובע כי על רואה החשבון המבקר של גוף מבוקר צריך למפות ולבחון את לשכות השירות הנותנות שירותים לאותו גוף.
תקן ביקורת 450 – קובע כי על רואה החשבון המבקר של גוף מבוקר להעריך את ההשפעה של הצגות מוטעות שזוהו על הביקורת ואת ההשפעה של הצגות מוטעות שלא תוקנו, אם קיימות, על הדוחות הכספיים.
תקן ביקורת 510 – קובע כללים ומספק הנחיות בדבר ביקורת יתרות פתיחה לתחילת התקופה המבוקרת בגוף בו נערכת ביקורת לראשונה או כאשר הדוחות הכספיים לתקופה הקודמת בוקרו על ידי מבקר אחר.
תקן ביקורת 520 – קובע כללים ומספק הנחיות בדבר שימוש בכלים אנליטיים בעת ביצוע ביקורת על דוחות כספיים.
תקן ביקורת 530 – קובע כללים ומספק הנחיות בדבר שימוש בדגימה כראיית ביקורת בעת ביקורת דוחות כספיים.
תקן ביקורת 545 – קובע כללים ומספק הנחיות בדבר ביקורת של פריטים המוצגים בשווי הוגן בדוחות הכספיים המבוקרים.
תקן ביקורת 550 – קובע כללים ומספק הנחיות בדבר ביקורת של עסקאות עם צדדים קשורים.
תקן ביקורת 560 – קובע כללים ומספק הנחיות בדבר אירועים רלוונטיים שהתרחשו לאחר תאריך המאזן של הדוחות הכספיים המבוקרים.
תקן ביקורת 570 – קובע כללים ומספק הנחיות בדבר בחינת העסק החי ועריכת הדוחות הכספיים בהתאם לקביעה זאת.
תקן ביקורת 580 – קובע כללים ומספק הנחיות בדבר הצהרות בכתב שרואה החשבון מקבל כחלק מעבודת הביקורת שלו והשימוש בהן כראיות ביקורת.
תקן ביקורת 600 – קובע כללים ומספק הנחיות בדבר ביקורת של חברות שכלולות באותה קבוצה של הגוף המבוקר.
תקן ביקורת 610 – קובע כללים ומספק הנחיות בדבר התייחסות לביקורת הפנימית בעת ביקורת על הדוחות הכספיים.
תקן ביקורת 620 – קובע כללים ומספק הנחיות הקשורות לעבודת מומחה בהקשר של ביקורת על דוחות כספיים.
תקן ביקורת 690 – קובע כללים ומספק הנחיות יסוד לעבודה משותפת של מספר רואי חשבון, במצב בו הם מבצעים עבודת ביקורת משותפת על דוחות כספיים של גוף מבוקר.
כ"ב בשבט

כ"ב בשבט הוא היום העשרים ושניים בחודש החמישי 
בשנה העברית, למניין החודשים מתשרי, והיום העשרים ושניים בחודש האחד עשר 
למניין החודשים מניסן.
על פי הלוח העברי הקבוע, פרשת בר המצווה של ילד שנולד כ"ב שבט היא ברוב השנים פרשת משפטים. אבל אם בר המצוה חל בשנה המתחילה בשבת או בשנה חסרה המתחילה ביום שני (שנה מקביעות בחג או בחה) פרשת בר המצווה היא פרשת יתרו.
חגים ומועדים

יום טוב במגילת תענית על ביטול גזירת קליגולה להצבת פסלו בבית המקדש
תענית ציבור ופורים שני ליהודי ליוורנו
יום גוש קטיף (מצוין במערכת החינוך).
אירועים היסטוריים

ביטול גזירת הקיסר קליגולה להצבת פסל שלו בבית המקדש (מגילת תענית, פרק י"א)
ה'תק"ב – נקבע "פורים שני של ליבורנו", על הצלת הקהילה מרעידת אדמה
ה'תש"ג – נוסד הקיבוץ בארות יצחק
ה'תש"ח – 3 הרוגים בפיצוץ במערכת העיתון Jerusalem Post
ה'תש"י – נוסד היישוב ניר עציון לזכר כפר עציון
ה'תשי"ד – משה שרת מציג את ממשלתו (החמישית במנין הממשלות) בפני הכנסת
ה'תשי"ח – נחקק חוק יסוד: הכנסת על ידי הכנסת השלישית. החוק עוסק באורך כהונתה של הכנסת, שיטת הבחירות, הזכות לבחור ולהיבחר, כהונת חברי הכנסת, חסינות חברי הכנסת ובנייני הכנסת, עבודת הכנסת, עבודת ועדות הכנסת ועוד
ה'תשל"ז – היישוב נצר חזני עולה לקרקע על אדמת גוש קטיף.
ה'תשס"ו – דייוויד אירווינג נידון ל-3 שנות מאסר על הכחשת השואה
נולדו

ה'תרס"ח – הרב שלום משאש, רב ופוסק מיהדות מרוקו. מחברם של ספרי הלכה ומחשבה. כיהן כרבה הראשי של העיר קזבלנקה במרוקו ואחר כך כרבה הראשי של כל מרוקו, וכן כרב הראשי של ירושלים במשך 25 שנה (נפטר י' בניסן ה'תשס"ג)
ה'תרפ"ז – יצחק חופי, איש הפלמ"ח, אלוף פיקוד הצפון בזמן מלחמת יום הכיפורים וראש המוסד (נפטר בה'תשע"ד)
ה'תש"ב – רבי מנחם נחום טברסקי, האדמו"ר מצ'רנוביל בבני ברק
ה'תשי"ז – חגי סגל, עיתונאי, פובליציסט ופעיל ימין ישראלי
ה'תשכ"ה – הרב שי פירון, חבר הכנסת ושר ממפלגת יש עתיד
ה'תשל"ז – דודו טסה, זמר ומוזיקאי ישראלי
ה'תשל"ח – הרב יואל קפלן, רבה של אלבניה ושליח חב"ד לסלוניקי, יוון ומדינות הבלקן הסמוכות.
נפטרו

ה'ת"ק – רבי יעקב פופרש כ"ץ, אב"ד וראש ישיבה בפרנקפורט דמיין, מחבר שו"ת שב יעקב
ה'תרי"ט – רבי מנחם מנדל מקוצק, מייסד חסידות קוצק
ה'תר"ך – יצחק בר לווינזון (ריב"ל) – חלוץ תנועת ההשכלה ברוסיה (נולד ה'תקמ"ח)
ה'תרמ"ח – רבי יהודה לייב איגר, מכונה "רבי לייבל'ה איגר מלובלין", מייסד חסידות לובלין
ה'תש"ט – הרב יונה כהן (פולטבר), מארגן "הבריחה הגדולה" של אלפי חסידי חב"ד מרוסיה בשנים ה'תש"ו וה'תש"ז
ה'תשט"ז – הרב חיים פסחוביץ, היה רב ליטאי, שנטה בסוף ימיו בירושלים, לקומוניזם
ה'תש"ל – אריה בן-אליעזר, איש התנועה הרוויזיוניסטית והאצ"ל וחבר הכנסת מטעם תנועת החרות וגח"ל (נולד ב-ה'תרע"ד)
ה'תשל"ו – פנחס לבון, מזכ"ל ההסתדרות ושר הביטחון, עמד במרכז "הפרשה" (נולד ב-ה'תרס"ד)
ה'תשמ"ז – מאיר יערי, מראשי מפלגת הפועלים המאוחדת (מפ"ם)
ה'תשמ"ח – הרבנית חיה מושקא שניאורסון אשת הרבי מלובביץ'
ה'תשע"ד – הרב יעקב גלינסקי, מגיד מישרים ומראשי תנועת המוסר בארץ ישראל
כ"א בשבט – כ"ג בשבט
שבט
הערות שוליים

↑  למעלה מ-700 בתי ספר יציינו את "יום גוש קטיף" - חדשות חינוך, באתר ערוץ 7 חדשות, פוליטיקה, תרבות, יהדות ועוד
בניין  ישיבת ההסדר בנווה דקלים, יום גוש קטיף
פנחס לבון
טקס פרסי גראמי ה-66

| --- | --- |

 תאריך:  4 בפברואר 2024
 מיקום:  קריפטו.קום ארנה, לוס אנג'לס
 מנחים:  טרוור נואה
 רשת שידור:  CBS Paramount+
 מספר המועמדויות הרב:  סיזה (9)
 →65 67←
טקס פרסי גראמי ה-66 הוא טקס פרסי מוזיקה שהכיר בהקלטות, היצירות והאמנים הטובים ביותר של שנת הזכאות (מה-1 באוקטובר 2022 עד 15 בספטמבר 2023) כפי שנקבע על ידי חברי האקדמיה הלאומית לאמנויות ומדעי ההקלטה. הם התקיימו ב-4 בפברואר 2024 בקריפטו. קום ארנה בלוס אנג'לס, הטקס ה-21 שנערך במקום, ושודר ב-CBS והיה זמין לצפייה ב-פרמאונט+. ב-13 בדצמבר 2023 פורסם כי טרוור נואה נבחר להנחות את הטקס זו השנה הרביעית ברציפות.
ב-10 בנובמבר 2023, הוכרזו המועמדים לטקס. ההכרזה נעשתה על ידי ראש האקדמיה להקלטה, הארווי מייסון ג'וניור וסלבריטאים שונים באמצעות שידור חי. סיזה מובילה עם תשע מועמדויות. פיבי ברידג'רס אחריה עם שבע מועמדויות (שש עם בויג'יניוס, אחת לשיתוף פעולה עם סיזה). הפסקול של הסרט "ברבי" קיבל 12 מועמדויות, עם תרומות מרכזיות של בילי אייליש ודואה ליפה.
רקע

לטקס של שנת 2024, האקדמיה הודיעה על מספר שינויים עבור קטגוריות שונות וכללי זכאות:
רקע > שינויים בקטגוריות

שלוש קטגוריות חדשות – הביצוע הטוב ביותר של מוזיקה אפריקאית, אלבום הג'אז האלטרנטיבי הטוב ביותר והקלטת הפופ דאנס הטובה ביותר – נוספו.
שתי קטגוריות, מפיק השנה, לא קלאסי ופזמונאי השנה, לא קלאסי, הועברו לשדה הכללי וכעת כל חברי האקדמיה יכולים להצביע בהן.
מספר המועמדים בארבע הקטגוריות הגדולות (אלבום השנה, הקלטת השנה, שיר השנה ותגלית השנה) צומצם מעשר לשמונה.
על מנת להיות מועמד בקטגוריית אלבום השנה, האמנים והמבצעים האורחים, הפזמונאים, המפיקים, המהנדסים, המיקסרים ומהנדסי המאסטרינג חייבים לנגן בסך הכל ב-20% מזמן ההשמעה של האלבום. בעבר לא נדרשה רמת מעורבות מינימלית בשני טקסי הגראמי הקודמים.
הדרישה שפרויקט חייב לכלול לפחות 51% חומר מוזיקלי הוסרה מקטגוריית סרט המוזיקה הטוב ביותר.
אלבום המוזיקה המקסיקנית האזורית הטוב ביותר (כולל טחאנו) שונה לאלבום המוזיקה המקסיקנית הטוב ביותר (כולל טחאנו).
ביצוע סולו הג'אז המאולתר הטוב ביותר הוחלף לשם ביצוע סולו הג'אז הטוב ביותר.
רקע > שינויים בתחומים

יש הפחתה כוללת מ-26 תחומים ל-11, לא כולל לתחום הכללי. מהאקדמיה להקלטה נמסר כי הדבר נעשה כדי להבטיח שכל חברי האקדמיה יוכלו לממש את כל עשרת הקולות שהוקצו להם, שכן הדבר נמנע עקב שדות מסוימים שהכילו בעבר רק קטגוריה אחת. בנוסף להצבעותיהם בשדה הכללי, מעודדים את הבוחרים להצביע עד עשר הצבעות בקטגוריות ז'אנר הפרוסות על פני שלושה תחומים לכל היותר. החל מטקס זה, התחומים מפורטים כדלקמן:
פופ ודאנס/מוזיקה אלקטרונית (6 קטגוריות)
רוק, מטאל ומוזיקה אלטרנטיבית (6 קטגוריות)
R&B, ראפ ושירת ספוקן וורד (10 קטגוריות)
ג'אז, פופ עממי, מוזיקה אינסטרומנטלית עכשווית ומחזמר (9 קטגוריות)
קאנטרי ומוזיקת שורשים אמריקאית (13 קטגוריות)
גוספל ומוזיקה נוצרית עכשווית (5 קטגוריות)
מוזיקה לטינית, עולם, אפריקאית, רגאיי, העידן החדש, מוזיקת אמביינט ומזמורים (10 קטגוריות)
מוזיקת ילדים, קומדיה, קריינות ספרים וסטוריטלינג, מדיה ויזואלית, סרטים מוזיקליים ווידאו קליפים (9 קטגוריות)
אריזה, הערות אלבום ומוזיקה היסטורית (4 קטגוריות)
הפקה, הנדסה, הלחנה ועיבוד (8 קטגוריות)
מוזיקה קלאסית (8 קטגוריות)
רקע > זכאות לבינה מלאכותית

האקדמיה להקלטה ציינה כי: "רק יוצרים אנושיים זכאים להגיש מועמדות לזכייה בפרס גראמי. יצירה שאינה מכילה מחבר אנושי אינה כשירה להתחרות באף קטגוריה. יצירה הכוללת אלמנטים של בינה מלאכותית כשירה להתחרות בקטגוריות הרלוונטיות; עם זאת: רכיב היצירה האנושית של היצירה המוגשת חייב להיות בעל משמעות ויותר ממינימלי; רכיב התרומה האנושית חייב להיות רלוונטי לקטגוריה שבה מתחרה יצירה כזו (למשל, אם היצירה מוגשת בקטגוריית פזמונאות, חייבת להיות יצירה אנושית משמעותית ויותר מהמינימום ביחס ללחן או המילים; אם היצירה מוגשת בקטגוריית ביצוע, חייבת להיות יצירה אנושית משמעותית; וכן המחבר/ים של כל בינה מלאכותית המשולבים ביצירה אינם זכאים להיות מועמדים או מקבלי גראמי בכל הנוגע לתרומתם לחלק מהיצירה המורכב מבינה מלאכותית". ההבהרה מזכירה שאם אדם כותב שיר, ובינה מלאכותית משמשת במודל קולי או לשיפור ביצועים, החלק בכתיבת השיר נשאר זכאי לפרס גראמי. עם זאת, שיר שנוצר במלואו בבינה מלאכותית, שבו בינה מלאכותית כותבת גם את המילים והמנגינה, לא יהיה זכאי. ההבהרה מצביעה על המקרה האחרון שבו נעשה שימוש בטכנולוגיית בינה מלאכותית כדי לנקות הקלטה בוטה של סימפול של ג'ון לנון כדי ליצור שיר "חדש" של הביטלס. דוגמה זו מובאת כדי להבדיל בין הקלטות משופרות על ידי בינה מלאכותית לבין תוכן שנוצר על ידי בינה מלאכותית בלבד.
האקדמיה להקלטה מכירה בפוטנציאל של בינה מלאכותית במוזיקה, אך מדגישה כי פרסי הגראמי נועדו להכיר ביצירתיות ובמצוינות האנושית במוזיקה.
השיר "Heart on My Sleeve" הוא שיתוף פעולה הכולל חיקויים שנוצרו על ידי בינה מלאכותית של הקולות של דרייק ודה ויקנד. השיר נוצר על ידי ישות המכונה Ghostwriter.‏ Ghostwriter הגיש את השיר לגראמי בקטגוריות של "שיר הראפ הטוב ביותר" ו"שיר השנה". פרסים אלה מכירים בדרך כלל בכותבי השיר ולא במבצעיו. למרות הביצועים הווקאליים שנוצרו על ידי המחשב בשיר, הוא נחשב כשיר הזכאי לגראמי מכיוון שהמילים נכתבו על ידי אדם. בעוד שהשיר נחשב כשיר מנקודת מבט יצירתית, חוקי הגראמי דורשים שהשיר יהיה בעל זמינות רחבה בחנויות פיזיות, חנויות מקוונות או שירותי סטרימינג. השיר התמודד עם בעיות של זכויות יוצרים והוסר על ידי יוניברסל מיוזיק משירותי סטרימינג. ולכן זמינותו של השיר אינה ודאית - ומכאן גם זכאותו לפרס.
הטקס > הופעות

ב-15 בינואר 2024 פורסם הסבב הראשון של הופעות שהוכרזו לטקס, וכלל את אוליביה רודריגו, דואה ליפה ובילי אייליש. ב-21 בינואר, פורסם כי טראוויס סקוט, לוק קומבס ובורנה בוי נוספו לליין ההופעות לטקס. ב-26 בינואר, פורסם כי U2 נוספו להרכב ההופעות של הטקס. הלהקה תופיע מהיכל הספירה בלאס וגאס.
| אמנים> קדם-טקס | שירים> קדם-טקס |
| --- | --- |
ג'יי אייבי ג'ורדין ספארקס לארקין פו פנטטוניקס שילה אי:  "Let's Go Crazy"
ברנדי קלארק SistaStrings:  "Dear Insecurity"
קירק פרנקלין:  "All Things"
לאופי:  "From the Start"
גבי מורנו אל דייוויד אגילר:  "Luna de Xelajú"
אדם בלקסטון הארווי מייסון בוב ג'יימס טראס מרטין רוברט גלספר: 
טקס מרכזי
דואה ליפה:  "Training Season"  "Dance the Night"  "Houdini"
לוק קומבס טרייסי צ'פמן:  "Fast Car"
סיזה:  "Snooze"  "Kill Bill"
בילי אייליש:  "What Was I Made For?"
מיילי סיירוס:  "Flowers"
אוליביה רודריגו:  "Vampire"
U2:  "Atomic City"
סטיבי וונדר אנני לנוקס וונדי וליסה ג'ון באטיסט אן נסבי קורי הנרי ג'ימי ג'אם וטרי לואיס פנטסיה:  לזכרם: "The Best Is Yet to Come"  "For Once in My Life" (מחווה לטוני בנט)  "Nothing Compares 2 U" (מחווה לשינייד או'קונור)  "Ain't No Sunshine" (מחווה לביל וית'רס)  "Lean on Me" (מחווה לקלרנס אוונט)  "Proud Mary" (מחווה לטינה טרנר)
ג'וני מיטשל ברנדי קרלייל SistaStrings בלייק מילס לוציוס אליסון ראסל טראוויס סקוט:  "Both Sides, Now"
טראוויס סקוט פלייבוי קרטי:  "My Eyes"  "I Know?"  "Fe!n"
בורנה בוי 21 סבאג' ברנדי:  "Sittin' on Top of the World"
בילי ג'ואל:  "Turn the Lights Back On"  "You May Be Right"
זוכים ומועמדים

ההצבעה בסיבוב הראשון אמורה להתקיים בין ה-11 באוקטובר 2023 ל-20 באוקטובר 2023, כשהמועמדים יוכרזו ב-10 בנובמבר 2023. ההצבעה בסיבוב הסופי אמורה להתקיים מה-14 בדצמבר 2023 ועד ה-4 בינואר 2024. הזוכים יוכרזו במהלך הטקס והשידור של הטקס.
ב-5 בינואר 2024 הוכרזו הזוכים בפרס מפעל חיים, בפרס הנאמנים של הגראמי, פרס הגראמי הטכני ופרס השיר הטוב ביותר לשינוי חברתי. טקס פרסי ההצטיינות המיוחדים יתקיים ב-3 בפברואר 2024, בתיאטרון ווילשייר איבל בלוס אנג'לס. חלק מזוכי הפרס זוכים לאחר מותם.
הזוכים יופיעו ראשונים בטקסט מודגש.
זוכים ומועמדים > קטגוריות ראשיות

| אלבום השנה | תגלית השנה |
| --- | --- |
 Midnights – טיילור סוויפט World Music Radio – ג'ון באטיסט  The Record – בויג'יניוס  Endless Summer Vacation – מיילי סיירוס  Did You Know That There's a Tunnel Under Ocean Blvd – לנה דל ריי  The Age of Pleasure – ג'אנל מונה  GUTS – אוליביה רודריגו  SOS – סיזה:  ויקטוריה מונה גרייסי אברמס  פרד אגיין  אייס ספייס  ג'לי רול  קוקו ג'ונס  נואה קאהן  דה וור אנד טריטי (אנ')
הקלטת השנה: שיר השנה
 "Flowers" – מיילי סיירוס "Worship" – ג'ון באטיסט  "Not Strong Enough" – בויג'יניוס  "What Was I Made For?" – בילי אייליש  "On My Mama" – ויקטוריה מונה  "Vampire" – אוליביה רודריגו  "Anti-Hero" – טיילור סוויפט  "Kill Bill" – סיזה:  "What Was I Made For?" – בילי אייליש "A&W" – לנה דל ריי  "Anti-Hero" – טיילור סוויפט  "Butterfly" – ג'ון באטיסט  "Dance the Night" – דואה ליפה  "Flowers" – מיילי סיירוס  "Kill Bill" – סיזה  "Vampire" – אוליביה רודריגו
מפיק השנה, לא קלאסי: פזמונאי השנה, לא קלאסי
 ג'ק אנטונוף דימייל  היט-בוי  מטרו בומין  דן ניגרו:  ת'רון תומאס אדגר בררה (אנ')  ג'סי ג'ו דילון  שיין מקנאלי (אנ')  ג'סטין טרנטר
זוכים ומועמדים > פופ ודאנס/מוזיקה אלקטרונית

| אלבום הפופ הווקאלי הטוב ביותר | אלבום הדאנס/אלקטרוני הטוב ביותר |
| --- | --- |
 Midnights – טיילור סוויפט Chemistry – קלי קלרקסון  Endless Summer Vacation – מיילי סיירוס  GUTS – אוליביה רודריגו  - – אד שירן:  Actual Life 3 (January 1 - September 9 2022) – פרד אגיין Playing Robots Into Heaven – ג'יימס בלייק  For That Beautiful Feeling –‏ The Chemical Brothers  Kx5 –‏ Kx5  Quest For Fire – סקרילקס
ביצוע סולו הפופ הטוב ביותר: ביצוע הפופ הטוב ביותר של צמד/להקה
 "Flowers" – מיילי סיירוס "Paint the Town Red" – דוג'ה קאט  "What Was I Made For?" – בילי אייליש  "Vampire" – אוליביה רודריגו  "Anti-Hero" – טיילור סוויפט:  "Ghost in the Machine" – סיזה בהשתתפות פיבי ברידג'רס "Thousand Miles" – מיילי סיירוס בהשתתפות ברנדי קרלייל  "Candy Necklace" – לנה דל ריי בהשתתפות ג'ון באטיסט  "Never Felt So Alone" – לאברינת' בהשתתפות בילי אייליש  "Karma" – טיילור סוויפט בהשתתפות אייס ספייס
הקלטת הדאנס/אלקטרונית הטובה ביותר: הקלטת הפופ דאנס הטובה ביותר
 "Rumble" – סקרילקס, פרד אגיין ופלואודן "Blackbox Life Recorder 21F" – אפקס טווין  "Loading" – ג'יימס בלייק  "Higher Than Ever Before" – דיסקלוז'ר  "Strong" – רומי ופרד אגיין:  "Padam Padam" – קיילי מינוג "Baby Don't Hurt Me" – דייוויד גטה, אן-מארי וקוי לראי  "Miracle" – קלווין האריס בהשתתפות אלי גולדינג  "One In a Million" – ביבי רקסה ודייוויד גטה  "Rush" – טרוי סיון
זוכים ומועמדים > רוק, מטאל ומוזיקה אלטרנטיבית

| אלבום הרוק הטוב ביותר | שיר הרוק הטוב ביותר |
| --- | --- |
 This Is Why – פאראמור But Here We Are – פו פייטרס  Starcatcher – גרטה ואן פליט  72 Seasons – מטאליקה  In Times New Roman... – קווינס אוף דה סטון אייג':  "Not Strong Enough" – בויג'יניוס "Angry" – הרולינג סטונז  "Ballad of a Homeschooled Girl" – אוליביה רודריגו  "Emotion Sickness" – קווינס אוף דה סטון אייג'  "Rescued" – פו פייטרס
ביצוע הרוק הטוב ביותר: ביצוע המטאל הטוב ביותר
 "Not Strong Enough" – בויג'יניוס "Sculptures of Anything Goes" – ארקטיק מאנקיז  "More Than a Love Song" – בלאק פומאס  "Rescued" – פו פייטרס  "Lux Æterna" – מטאליקה:  "72 Seasons" – מטאליקה "Bad Man" – דיסטרבד  "Phantom of the Opera" – גוסט  "Hive Mind" – סליפנוט  "Jaded" ‏– Spiritbox
האלבום האלטרנטיבי הטוב ביותר: ביצוע המוזיקה האלטרנטיבית הטוב ביותר
 The Record – בויג'יניוס The Car – ארקטיק מאנקיז  Did You Know That There's a Tunnel Under Ocean Blvd – לנה דל ריי  Cracker Island – גורילז  I Inside the Old Year Dying – פי ג'יי הארווי:  "This Is Why" – פאראמור "Belinda Says" ‏– Alvvays  "Body Paint" – ארקטיק מאנקיז  "Cool About It" – בויג'יניוס  "A&W" – לנה דל ריי